Downloaded from YTS.BZ
Official YIFY movies site: YTS.BZ
Sose értettem, Ariel miért adta fel az óceánt egy uncsi herceg miatt.
Imádok vízben lenni.
Vagyis imádtam.
Kövér vagyok.
Nem duci vagy tömzsi. Nehéz vagyok.
Jól kitöltöm a teret.
Itt jön a Földindulás! Utat!
Utat a Földindulásnak!
Egy teljes hónap távol innen.
Az totál szívás lenne.
Gőzöm sincs, kibírnám-e.
Hogy miért is fog hiányozni a suli? Az indokaim a következők.
Az első indok: ez egy rendkívül toleráns hely.
PUDING! MA VAN A NAGY NAP!
Puding!
Láttad? Marcelo csókolózott Felipével.
Britóval, vagy a kövér Felipével?
Második indok.
Itt nagyra értékelnek és szeretnek.
Gyere, husi! Velünk leszel.
Nem játszhatunk két labdával.
Állítsuk a kapuba!
Harmadik indok.
A suli remek hely a szorongásom enyhítésére.
Öcsém! Ehhez is béna vagy?
Szimplán idilli, csodás hely, mi?
Itt egyáltalán nem gond, ha kövér vagy.
VITOR MARTINS SIKERKÖNYVE ALAPJÁN
Tökre várom, hogy elhúzhassak innen.
Végre önmagamban lehetek, nem lesz, aki az agyamra menne.
És ki sem kell lépnem a házból.
TIZENÖT NAP
Azt csinálhatom, amit csak akarok.
Videójátékozhatok, mangát olvashatok, szunyálhatok,
és élvezhetem a hetedik művészeti ágat.
„Az utam a szívedhez visz.”
Szörnyen hangzik.
Imádom!
Szerelmem!
Ezerféleképpen elképzeltem ezt a pillanatot,
de egyik sem tűnt jónak.
Ha elsétálok, azt fogom érezni, hogy örökre elveszítek valamit.
Ha csak egy kicsit is érdekel, mi lehetett volna belőlünk,
tudod, hol találsz.
Köszönöm.
Várj!
Ne szállj fel a buszra!
Bár romantikus vígjáték lenne az élet! Ahogy leveszed a szemüveged, dögös leszel.
Még utoljára szeretnék valamit mondani.
A való életben egy ilyen pasi sosem esne bele egy ilyen srácba, mint én.
Kincsem!
Igen?
Remek a medence vize. Biztos nem jössz le?
- Nem, nézek valamit. - Miért nem jössz?
Tudod, hogy utálok medencézni.
- „Utálok medencézni.” - Ne, anya!
- Visszacsikizlek! - Ne csináld már! Vége a sulinak.
Ha már begubózol itt a szobádban…
Jézusom! Legalább tegyél rendet, jó?
- Nemsokára itt lesz a srác. - Milyen srác?
- Szia! Mi újság? - Milyen srác, anya?
A tenger mélyén láttam egy rákot
Egy szardíniával egész nap Sok jó szót váltott
A tenger mélyén jó sok szuper buli vár
És egy polip Ki a csapatra főzve szaladgál
Pam-pam!
A delfin táncra perdül És egy nagyot dobbant
A tintahal meg pörgettyűként Szinte odatoppant
A kagylók meg tapsolnak
Moccan, moccan a kagylóhéj
A homárok kasztanyettázva fújják a refrént
Tenger, tenger, tenger A mélyére merülnék egyszer
Hová mennék? Tenger, tenger, tenger, a mélyére…
- Hát ő? Itt marad? - Mondtam, nem?
- Sandra nyaralni megy. - Igazából konferenciára.
- Nem szóltál. - Pedig biztosan mondtam.
- Meg sem kérdeztél. - Cukrot?
Feketén iszom. Caio a húgomhoz ment volna, de neki közbejött valami.
Csak 15 napról van szó.
Tizenöt napról? Komolyan itt lesz 15 napig?
- Mondtam, hogy rossz ötlet. - Caio Luiz!
Ne haragudj! Nem találok szavakat.
Nagyon sajnálom.
Gyere! Beszélnünk kell.
Az élő Istenre mondom… Menj!
Ne siránkozz már! Halkabban!
Nem akarom, hogy meghallják.
Az szinte a teljes szünidőm.
Sandra öntözte a növényeinket, míg Gramadóban voltunk.
- Nehéz nemet mondani. - Kiirtotta a növényeinket!
- Csak túlöntözte őket. - Ja.
Neked is jót fog tenni. Lesz társaságod.
Tutira a szobámban maradok.
Tizenhat éves. Ellesz egyedül is, nem?
Csak 16 éves vagy.
- Mikor legutóbb magadra hagytalak… - Azt már jóvátettem.
- Nem fair, hogy itt hagytok vele. - Igaz.
Szerintem sem ez a legjobb megoldás.
- Felipe mondhatni… - Anya!
Mi az, édesem? Nem igazán próbálja titkolni.
De nem találtam jobb megoldást.
- És barátok vagytok. - Csak voltunk.
Régóta nem beszéltünk. Ráadásul utál.
Naná, hogy utálom! Nem láttad, milyen? Vissza se köszön a liftnél.
Jó reggelt!
Megszállott kondipatkány.
És heteró. Csak a heteró dolgokat kedveli.
A lövöldözős játékokat, a fantasykönyveket.
Anya! Szereti a focit!
Gól!
- A heterók legrosszabb fajtájából. - Van jó fajta heteró?
Ne próbálj vicceskedni, miután hátba támadtál!
Felipe! Megértem. Megértem, hogy berzenkedsz, de…
Itt maradsz! Nincs ellenvetés.
- Öreg vagy a drámázáshoz. - Most meg öreg vagyok.
A bőröndök a kocsiban. Késésben vagyunk.
- Mennünk kell, különben… - Igen.
Baj van?
- Nincs. Minden oké. - Nincs.
- Mehetünk? - Igen.
- Búcsúzz el apádtól! - Szia!
- Szia, fiam! - Légy jó! Rendben?
- Légy jó! - Gyere!
Takarítsd ki a szobád! Vesd meg a vendégágyat!
Te hívtad meg.
- Aludjon a te szobádban, ne az enyémben! - Istenem!
Elalszom a kanapén.
- Bocsánat. - Hadd menjek!
- Engedj át! - Tessék! Menj!
Nagyon köszönöm!
Figyu!
Mi a WIFI-jelszó?
Merylstreep1979. Abban az évben nyerte az első Oscarját.
Lebetűznéd?
1. NAP
ÜDV, OLIVIA! FONTOS LENNE BESZÉLNÜNK.
MIKORRA LENNE IDŐPONTJA?
HOGYNE, FELIPE. HÁNY ÓRAKOR LENNE…
Anyám hazahozott egy srácot.
- Jó napot, Felipe! - Jó napot!
Bocsánat. Nem tudtam a következő alkalomra várni.
Anyukádnak joga van ismerkedni.
Erről már beszéltünk.
Nem erről van szó. A srác a szomszéd fia. Nálunk lesz 15 napot.
Tudja, milyen érzés 15 napon keresztül egy idegennel élni?
Van ennél rosszabb?
Húsz éve praktizáló pszichológusként biztosíthatlak, hogy van.
Nem fogom túlélni. Ha meghalok, maga lesz a felelős.
Nem fogsz meghalni.
És tanulnod kell még a határok tiszteletben tartásáról.
A jövő héten átbeszéljük, rendben?
Az én életem a legrosszabb a világon.
A holttest svájci sajtra hasonlított.
- Egy szörnyeteggel van dolgunk. - Pontosan.
Ezért kapsz egy társat magad mellé.
Társat? Bocs, főnök, de egyedül hatékonyabb vagyok.
Persze.
Nyilvánvalóan le fog lassítani. Borzalmas ötlet.
- Hogy értve? - Pontosan úgy, ahogy gondolod.
Elég volt! Nem kívánságműsor.
Mostantól fogva…
Oda!
- Mögötted vagyok. - Jó.
Őt csináld ki te!
- Ott találkozunk. - Egyet elkaptam.
Szeretnél valamit?
Abbahagynád a játékot? Megakasztja a filmemet.
Nem. Nem az apám az. Ez egy online játék. Nem szüneteltethetem.
A filmed várhat.
Ne légy barom! Ne menj oda egyedül! Megyek én is.
- Gyere! - Várj, haver!
Megyek. Ne menj fel!
Jó éjszakát!
2. NAP
…és futna utánad.
- Miért üvölt a zene? - Mert szuper. Caiónak jó az ízlése.
Jó reggelt!
A VILÁG LEGJOBB FIA
Anya!
- Nem láttad a törölközőmet? - Caio kért egyet, hogy medencézhessen.
És neked meg pont… Anya!
Jó napot, Francisco úr!
Rendben. Máris lemegyek. Köszönöm.
Az enyémet kellett odaadni? Tényleg?
Csak egy törölköző. Kért egyet, adtam neki.
Átvennéd lent a csomagot?
- Tiszta kosz vagyok. - Anya!
Légyszi!
Szia, Felipe!
Itt is van.
Tessék! Itt írd alá!
Ez pedig Caióé.
- A medencénél van. - Nem tudná odavinni neki?
Nem mehetek el innen. Veszélyes.
Nem veszélyesebb, mint oda menni, ahová utálok,
- és unszimpatikus emberekkel beszélni. - Van fegyverük?
Nincs.
Akkor nem veszélyes a dolog.
Totál idegesítő a srác. Még két hét szenvedés.
Rendeltem kaját, hogy ne kelljen felmennem.
Megjött az ebéded.
Köszi.
A végén Gandalf meghal.
A GYŰRŰ SZÖVETSÉGE
- Ezt most miért kellett? - Totál idegesítő vagyok.
Szemétkedtél velem. Én nem csináltam semmit.
Nem az én hibám, hogy nem láttál egy húszéves filmet.
Idegesítő dagadék.
Seggfej.
Ez meg az enyém.
Nem önszántamból vagyok itt. Ha lehetne, lelépnék.
Ebben legalább egyetértünk.
Engedd el!
Ilyen melegben bezárt a medence?
Caio! Van fogalmad, mekkora bírság lesz ebből?
Nem az én hibám.
De igen. Nem te fizeted ki.
Apád kinyuvaszt, ha megtudja.
Az nem egy olcsó festék, Felipe!
Ez azért van, mert nem tudtál nemet mondani.
Elég legyen! Nem vagy már gyerek.
- Miért az én hibám, csajszi? - Csajszi?
Az anyád vagyok, nem valamelyik leszbi barátnőd.
És moss arcot! Szia! Leteszem.
Most szépen elmentek bevásárolni.
Ne már!
- De igen. - Nem megyek.
Tusolj le!
- Kérlek! - Kérhetek egy törölközőt?
- Nem kérhetsz! - Ezt fejezd be!
Persze, drága. Hozok egyet.
Te menj először! Gyere, hadd tusoljon le!
- De anya! - Gyere!
Menj csak!
Tojás, tészta, light joghurt, light krémsajt.
Csak kalóriaszegény dolgok.
Így gyorsabban végzünk.
3. NAP
A Puding felvásárolja a boltot.
Ez mind neked kell, Puding?
Komolyan?
Nem. Egy férfinak sok kalória kell, hogy fenntartsa ezt a fizikumot.
Nyugi, haver!
Csak óvatosan az ultrafeldolgozott ételekkel, dagi!
Ja, kövér vagyok. Óriási vagyok!
De ekkora ormánnyal elszívod a világ összes oxigénjét.
Te meg szó szerint gyerekméretű vagy.
Nyugi, haver! Figyu!
Csak óvatosan az ultrafeldolgozott ételekkel, dagi!
Ultrafeldolgozott? Mindjárt feldolgozom én a képedet.
Nyugi, haver! Figyu! Csak óvatosan az ultrafeldolgozott ételekkel, dagi!
- Add vissza! - Na nézzük!
- Mi van rajta? - Hé!
- Adjátok vissza! - Nem extra kicsi kondomot kerestetek?
Azok arra vannak.
Gyere, Jorge!
Még találkozunk, dagadék.
Seggfejek.
MORAIS SZUPERMARKET
- Kik voltak azok a rohadékok? - Senkik.
Ki kellett volna maradnod belőle.
Bocsi.
Az ilyesmi felbosszant.
Már megszoktam.
Nem kell segítség.
Ezeket beteheted az első szekrénybe.
Nos?
Mit szólsz? Jól festek?
Szórakozni mész?
Egy építésszel randizom, aki egyben író és amatőr pilóta is.
Ötven fölött minden férfi identitásválságba kerül.
De ma kínaikaja-esténk van.
Rendelj kettőtöknek! Nem hagyhatom ki a lehetőséget egy jó…
Anya! Be se fejezd a mondatot!
…pohár borra.
Nem hagyja, hogy befejezzem. Ez nem is volt a listán.
Nem volt könnyű a hetem, és te sem segítesz.
Remekül néz ki, Rita néni.
Anyám tanulhatna öntől.
Kedves vagy. Köszönöm a bókot.
Szia, édesem!
Jól van. Jó szórakozást! Jó?
- Igyál sok bort! - Tényleg borról beszélsz?
- Anya! Egek! Ez tök undi. - Adj egy puszit!
- Szeretlek. - Jó.
Nagyon aranyos.
Megjött az Uber. Majd mesélj, mit mondott a nagyi!
- Szeretlek. - Szeretlek.
Atyaég!
Szóval… Azt is beteheted alulra. Én meg…
Megjött a kaja?
Ja. Finom illata van.
Együnk!
Már csak két óra van, mielőtt Ashley az oltárhoz sétál,
és az álomból rémálom válhat.
Szörnyű lett a ruha átalakítása. A mai az én nagy napom.
Mindennek tökéletesnek kell lennie.
Kifutunk az időből.
Érkeznek a vendégek az év eseményére.
Nem kellett volna hívnod a nagymamádat?
A nagymamám meghalt.
De anyukád azt mondta, hogy felhívod.
- És majd mond valamit. - Nem.
A halála után ráeszméltünk, hogy a szerencsesütik bölcsességei
hasonlítanak az ő mondásaira.
Például: „Úgy szeress másokat, mintha nem lenne holnap.”
- Tipikus nagymamás idézet. - Ja.
Azzal viccelődünk, hogy így próbál kapcsolatba lépni.
És mi a mai mondandója?
Nézzük!
„Egy hegy sincs akkora, hogy eltakarhassa a napot.”
Kicsit kövérellenesnek érzem.
„A sértések a sértegetőről mutatnak képet.”
Mondd ezt a sértettnek!
Figyu! Azok a srácok…
- Az üzletből. - …az üzletből.
Ja.
Én is átéltem ugyanezt.
Mi olyan vicces?
Az lehetetlen. Egy ilyen külsejű srác?
Gőzöd sincs, miről beszélsz.
Máris hazaértél?
Elhiszed, hogy palira vett?
Finomnak tűnik.
Maradt még egy tavaszi tekercs.
Ez szívás, anya.
Legalább a boromat megihattam.
Te…
heteró srácként…
ha randira hívsz egy lányt,
tedd meg az elvárható minimumot!
Tedd meg, és menj el a randira!
Úgy lesz.
Bocsánat.
Adj egy puszit anyunak! Ne maradj fenn sokáig, jó?
Holnap jöttök a civil találkozóra.
Egyszerűen imádni fogod.
Festhetsz, járhatsz művészeti órákra, tudod?
Járhatsz táncórákra.
Mozgathatod a tested. Lehet edzeni, ugye, Felipe?
Jó éjszakát!
- Jöhetek? - Aha.
- Jó éjszakát! - Jó éjt!
Jól van, emberek.
Balra!
4. NAP
Jó. És jobbra!
Lábakat behúzni!
Egy, két, há'.
És most hátra! Ez az!
Oldalra.
Folytassák!
Szuper, Zé úr!
Erről van szó!
Jaj!
Remekül táncolsz.
Nem túl nehéz.
Szép munka!
Gyere, táncolj Felipével! Kiválóan táncol.
Folytassuk!
Öt, hat, hét, és…
- Gyere! - Őt nézze, Martinháné!
Ez az!
Lépj hátra!
Két, há', négy, öt, hat, hét…
Ballal előre, jobbal oldalra.
Egy, két, há, hat, hét, nyolc.
Várj! Most előre.
Egy, két, há'. És mosoly!
Majdnem jó. Tárja ki a karját!
Belégzés.
Azt hiszem, kezdek ráérezni.
Jó!
Gyere!
Egy, két, há'.
- Egy nagy gömböc vagy. - Zselégömböc.
Nézd már! Síró-picsogó!
- Sírni fog! - Sírj, te óriás bébi!
Sírj az anyukádnak! Partra vetett bálnának tűnsz.
- Már messziről látni fog. - Olyan csúnya vagy!
- Mit csináltok itt? - Semmit.
Kifelé!
- Gyerünk! - Nyomás! Gyerünk!
Jól vagy?
Nyugi! Most már itt vagyok.
Köszönöm.
Nagyon szépen rajzolsz.
Rita néni óráján rajzoltam a múlt héten.
Jól ismerem őt.
Nagyon jó tanár.
Csak bolond. De pont azért szeretem.
Egyetértek. De el ne mondd neki!
Azok a rohadékok állandóan szekálni fognak.
A legtöbb, amit tehetsz…
Nem is tudom. Tartsd tőlük távol magad! Csináld, amit szeretsz!
Például rajzolj!
Ez a legrosszabb tanács, amit adhatsz. Ha elfut, az nem oldja meg.
De ez gyakorlati tanács.
Batman tuti, hogy nem futna el.
Ne is hallgass rá! Batman milliárdos, nem?
Gyere velem! Adok én gyakorlati tanácsot.
Várjatok meg!
Meg akarod mutatni neki, hogyan veszítsen gyorsabban?
- Élő célpont vagyok. - Nyugi! Majd én megvédelek.
Kezdjük!
Elkaplak.
Lépj hátra! Maradj itt!
Gyerünk!
Vissza!
- Menj! - Nyomás!
Őt kapd el!
- Menj! - Mozdulj!
Igen!
Jaj!
- XL! - Te is beszólsz?
Az XL azt jelenti: „eXtra Lövés”. Online ezzel ünnepeljük a győzelmet.
Menjünk, mielőtt megjönnek a gyermekvédelmisek!
- Megyek, anya. - Szia, édesem!
- Szeretlek. - Szeretlek.
- Szia, Angela! - Viszlát, Rita!
Szia!
Hé! Várjatok!
Ezt nektek rajzoltam.
Köszönjük, Dudu!
Nagyon szép.
Életem végéig megőrzöm, jó?
Szia, Dudu!
- Köszi! - Sziasztok!
A hajam totál ilyen.
Szegény srác! Szenved.
Az az ő baja. Tök idegesítő.
Felajánlhatnál neki egy kényelmes ágyat. Nagyon rendes volt ma.
A gyerekbántalmazás rendes dolog?
Ha ez a helyzet, Jokerrel osztozom a szobámon.
Fogd már be!
Meg se szólaltam.
Bocs, csak kissé elkalandoztam.
Alszol a szobámban?
- Csak mert… - Aha.
- Tudom, hogy szörnyű a kanapé. - Ott alszom.
Rendes volt tőled, amit a gyerekekért tettél.
Meg kellett leckéztetni a hülye gyerekeket.
Dudu legszebb pillanata az volt, mikor fejbe dobta azt a srácot.
Ja. De biztos nehéz lehet, ha ennyi idősen nincsenek barátaid.
Miért tűntél el úgy, Felipe?
Nem tűntem el.
Igazából egyre nehezebb nem észrevenni engem, nem?
Nem jársz már a medencéhez.
Emlékszem, elszomorodtam miatta.
Aztán felnőttél, és elcsendesedtél.
Nem tudtam eldönteni, hogy szégyenlős vagy barom vagy-e.
De mióta itt vagyok, már értem.
Tutira barom vagy.
Ez vicces, mert ugyanezt gondoltam rólad, Caio.
De most azt mondanám, csak 50%-ban vagy barom.
Nem voltak csillagok a mennyezeten?
Most is ott vannak.
Csak idővel halványabbak lettek.
Én is kértem anyát, hogy vegyen, de azt mondta, tönkreteszik a falat.
Borzasztó nehezen jönnek le.
Ja, tudom.
Az ablakomon még ott vannak a matricák.
A mulanosak?
Ne röhögj ki! Tökre bele voltam zúgva.
Azon dolgok közé tartoznak, amiket anyám ott hagyott.
Elég furcsán áll a lakberendezéshez.
Caióval egyszerűen nem lehet beszélni. Nincs értelme.
De most mondtad, hogy átbeszéltétek az éjszakát.
Ja. Tudja, ma reggel…
Felipe! Hallottad Gaga új számát?
Aha.
Nyilván hallottam, Caio.
Ha a földkerekség valaha volt legnagyobb művésze új számot ad ki,
azt azonnal meghallgatja az ember.
Másnapig megállás nélkül hallgatja.
- Lady Gaga nagyon híres énekesnő. - Tudom, hogy kicsoda Lady Gaga.
Bocsánat, nem tudtam, milyen zenét hallgatnak az idősebbek.
„Idősebbek”? Szerinted mennyi idős vagyok?
Folytathatjuk a terápiát?
Úgy tűnik, Lady Gaga említése felkavar.
Caio észrevette, és felhozta a témát.
Igen, de éjjel könnyebb.
Valóban?
És miért?
Mert nem néz rám.
Adok házi feladatot.
Kezdj napközben beszélgetni Caióval!
Házi feladat, Olivia? Iskolaszünet van, tudja?
- Szia! - Szia, Felipe! Segítsek valamiben?
- Nem. Csak nézelődöm. - Tökéletes.
Ezt szeretném.
- Ezt az egyet? - Igen.
- Neked lesz, vagy ajándék? - Ajándék. Mennyibe kerül?
Tizenötbe.
- Meg is van. - Nagyon köszönöm!
Tetszeni fog neki.
- Üdv, Francisco úr! - Ezt olvastam. Tetszeni fog.
Nem az enyém lesz. Ajándék.
Bármikor tudok ajánlani fantasy- vagy sci-fi-irodalmat…
Köszönöm.
Látta ma Caiót?
Láttam őt korábban lejönni. Arra ment.
Köszönöm.
Szia!
5. NAP
Mit olvasol?
Nem az enyém. Neked vettem.
TOLKIEN A KÉT TORONY
Ajándék. Ne nézz rám furán miatta!
Egy antikváriumnál sétáltam, és tök olcsó volt.
- Meg kellett vennem. - Imádom.
De a tudat, hogy Gandalf meghal, kissé elrontja a hangulatot, nem?
Bocs, hogy előre lelőttem a dolgot.
Holnap moziba megyek. Van kedved jönni?
- Meg kell néznem a naptáramat. - A naptáradat? Szünidőben?
Ja.
Jól van.
Szuper.
Megyek.
És a naptárad?
A titkárnőm majd törli a teendőimet.
Csúcs! Beca örülni fog, hogy megismerhet.
Beca? Persze, elhittem, hogy Caio csak engem hív moziba, mi?
Hova gondoltam? Nyilván lennie kellett egy lánynak.
Még a neve is… Beca.
Tutira azt képzeli magáról, hogy amerikai pompomlány.
GIMIS SZERELEM
Csak féltékeny vagy, mert Caio engem jobban kedvel nálad.
Fogd be, Beca!
Bírni fogod Becát. A legjobb fej a világon.
- Nincs is közös témánk. - Lazíts!
Ott is van.
Szia!
Hoppá! Ő Beca?
De örülök, hogy megjöttetek! Már vártam, hogy leléphessek.
Kilépek!
Vicc volt. Holnap jövök.
Ő Beca.
- Örvendek. - Szintúgy. Felipe vagyok.
A legendás Felipe. Folyamatosan rólad beszél.
Végre van időd rám is.
Hiszen tudod, egyesek egyetemre mennek,
dolgoznak, randizgatnak, és elfelejtik a barátaikat.
Témánál vagyunk.
- Hoztad a jegyeket? - Aha.
Szia!
Na mesélj!
Hogy éled túl, hogy egy fedél alatt laktok?
Olyan ez, mint beütni a lábujjad, gyökérkezelést kapni,
vagy vesekővel szenvedni.
Én kedvelem.
6. NAP
Az utolsó eszméletlen volt. A másik gagyi.
Megjöttünk?
Sokkal jobb a másodiknál.
Az egész filmet veri, mikor kijött a szeméből a szörny.
Nektek az tetszett?
Caiónak gőze sincs, hogyan kell értékelni egy felrobbanó fej szépségét.
A legjobb horrorfilmjelenetek?
- Na? - A póznás jelenet az Örökségből.
Imádom.
- Az első Sikoly első jelenete. - Igen.
És a szalagavatós jelenet a…
- Carrie-ben! - Carrie-ben!
Amiatt a film miatt rettegek buliba menni.
Attól tartok, hogy leöntenek egy vödör disznóvérrel.
Ez jól állna neked.
Legalábbis, ha két számmal nagyobb lenne.
Caióval régóta ismeritek egymást?
Nyolcadikban érkezett a suliba.
Egyből barátok lettünk.
Nem igazán volt ott más meleg gyerek, tudod?
Ezt hogy érted?
Caión kívül. Azt hiszem, csak három másik volt.
De Caio nem meleg.
- Mi van? Nem nyilvánvaló? - Dehogyis! Nézz csak rá!
Caio nem meleg.
Szereti a focit, a lövöldözős játékokat, az orkokat.
Múlt héten beszéltem Cherről, és nem tudta, ki az.
- Van olyan meleg, aki nem ismeri? - Miért? Ki az?
Nem, drágám. Nem tudok segíteni rajtad.
Tudnék róla, ha meleg lenne.
A melegek nem szerethetik, amiket mondtál?
Felipe! A melegek is tudnak egykerekezni, vagy bankot rabolni.
Sőt, meleg sorozatgyilkos is van.
Mi az a musicalszerda?
Minden szerdán musicalt nézünk. Tök egyértelmű a névből.
Neked ez az első, ezért te választhatsz.
Elpasszolom. Nem bírom a musicaleket.
- Ez kész. - Döbbenet.
- Uramisten! - Rosszul vagyok.
Anya! Lélegezz!
Ebben a lakásban bűn ilyet mondani.
Senki sem fakad dalra csak úgy.
Dehogyisnem.
Az érzéseiket fejezik ki az énekléssel.
Nem kell mindenben értelmet keresni.
Mindegy. Úgysem fogod megérteni.
Legyen ez!
Nyilván ezt választotta.
A kövér lány, aki a népszerű sportolóba szerelmes.
Mit finomkodjak? Beca nagyobbat nem is tévedhetett volna.
Miféle meleg srác az, aki nem musicalrajongó?
De mikor feltűnt a színen a főszereplő,
minden a helyére került.
Caio meleg!
Visszagondolva tök egyértelmű, hogy az.
A jelek is láthatóak voltak. Lady Gaga, kidobós, a Mulan iránt érzett imádat…
A tengerészpizsama.
Bocs, hogy megint felhozom, de nem tudom kiverni a fejemből.
Üdv! Bocsánat, de ez sokkal fontosabb.
- De meghalt a kutyám. - Jó, Caio meg meleg.
Caio meleg, Olivia.
A jövő héten találkozunk.
Ez mindent megváltoztat.
7. NAP
Kezdtem hozzászokni, hogy a szobámban alszik. És most?
Másképp fogod kezelni azért, mert meleg?
Ettől a kérdéstől homofóbnak tűnök.
Ha az a gondod, hogy bele vagy zúgva…
Ne! Hagyja abba! Először is furcsa, hogy tiniként beszél.
Másodszor, nem érzek semmit, de semmit Caio iránt. Vagy igen?
- Nem tudom. Nyilván nem érzek semmit. - Akkor min változtat az, hogy meleg?
Ha Caio nem árulta ezt el neked,
akkor arra oka van.
Hát persze, hogy oka van rá. Tudom is, mi az.
Nem mondta el, hogy meleg, mert én…
Mert kövér vagyok.
Nyomoztam Caio után.
A múlt héten 57 srác fotóját like-olta.
És vajon mi bennük a közös?
Igazad van. Mindannyian vékonyak.
A nyomok Denishez vezetnek.
Az ő fotóit like-olta Caio a legtöbbet a múlt hónapban.
Ő az új ősellenségem.
Vagyis az lenne, ha bele lennék zúgva Caióba. És nyilván nem vagyok.
Levesdiéta. Jégkockadiéta.
Ozempic. Gyomorszűkítés.
Hogyan fogyjunk 30 kilót két hét alatt?
Meg kell változnom.
Nem Caio, hanem az egészségem miatt.
GYORS FOGYÁS GARANTÁLT EREDMÉNY
Ezt nem folytathatom így.
Tehát fogyni szeretnél néhány kilót?
A „néhány” elég nagyvonalúan hangzik.
Értem. Manapság rengeteg lehetőség van a tiédhez hasonló bajok orvoslására.
A leggyorsabb érdekel.
A leggyorsabb?
Akkor vágjuk le az egészet!
Úristen, Caio! Olyan vagy, mint egy szellem.
Csak vízért jöttem.
Én is, de a torta ott volt előtte.
Aha.
8. NAP
Édesem! Kimerültnek tűnsz.
Rita néni! Tényleg áthívhatom a barátnőimet?
Már miért ne hívhatnád?
Mert járnak. Anyukám nem igazán szereti…
Leszbikusok?
- Ez hallatlan! - Leszbikusok?
Az egyáltalán nem gond.
A főiskolán majdnem leszbikus lettem.
- De anya! - Mi van?
- Egy szájra puszitól nem leszel leszbi. - Ki mondta, hogy annyi volt?
Kímélj meg a részletektől! Uramisten!
- Engem kíváncsivá tett. - Majd elmesélem.
A medence biztos tele van, most, hogy újra nyitva van.
Ha meggondolod magad, találkozzunk ott, jó?
- Köszönöm, Rita néni. - Szia, drágám!
Már úgyis tudod a választ, nem?
Mire? Nem is kérdeztem semmit.
Az arcod viszont megtette.
Nem megyek.
De még ha mennék is, hol van a fürdőnacim?
Igen! Ezt nem hiszem el!
Ezt nézd!
- Ne már! Anya… - Jaj, de jó!
Bomba!
Ez így nem ér.
- Ezt hol szerezted? - Itt hagyta egy srác.
Rám bízta. Amúgy Harrynek hívják.
- Potter? - Nem. Styles.
Skacok! Szenzációs a víz. Nem jöttök be?
Majd később.
Nem mész be, Melissa?
A „később” kódoltan azt jelenti, hogy nem megyek be.
Jobban érzem magam kint. Nem szeretek mások előtt fürdőruhában mutatkozni.
Pedig olyan szép és vékony vagy!
Tehát aki szép és vékony, nem lehet önbizalomhiányos?
Az bűncselekmény lenne.
Kicsim! Gyere be!
- Már mondtam, hogy később. - Nem. Az most van.
Feltörte a kódot.
Gyere, élvezd velem a hűvös vizet és a jó időt!
Gyere!
Ez az!
Hé!
Feleslegessé váltam.
Nagyon hideg!
Emlékszel, hogy gyerekként sellőset játszottunk?
Nem annyira.
Biztos nem jössz be?
Majd később.
Srácok! Gondolkodtunk Mellel.
Érdekel holnap a Datolyaszilva-fesztivál?
- Benne vagytok? - Aha.
- Nem megy. - Miért nem?
A medencés eset óta anyám esténként nem enged el sehová.
A portásnak is szólt.
- Nem megy. - Szerintem tudok segíteni a dolgon.
Hogyan?
Óriási itt a hőség, fiam.
Ugye nem bandázol azokkal a lányokkal?
Dehogyis, anya! Megyek, alszom, jó? Jó éjszakát!
Jól van, jó… Letette.
Először is megtévesztjük anyukádat.
9. NAP
Aztán anyám figyelmét egy koreai drámával tereljük el.
Francisco úr focit néz a mobilján, ami mindig késik.
- Francisco úr! - Szia!
Anyukám elvileg hagyott itt nekem kulcsot.
Kulcsot? Nem hagyott.
- Pedig de. - Nem. Ezek az enyémek.
- Gól! - Itt nincs semmi.
Szöglet!
Rohadt késés!
Gól!
Nem most rúgtak gólt?
Mindenki megvan? Gyerünk!
27. DATOLYASZILVA-FESZTIVÁL
Egy pillanat, gyerekek!
A ruhád egy kissé alap.
Ott vettem, ahová együtt mentünk.
Anyukádat kérdeztem meg a méretedről.
Nem kell megköszönni. A könyvért cserébe adom.
Vedd fel!
- Vedd fel! - Hadd segítsek!
Jó, várj!
- Fogod? - Köszi.
Csodásan festesz.
Bulizzunk!
Gyertek!
Megigazítom.
- Én drukkolok. - Kinek?
- Na kinek? - Ne már, Melissa! Ez nevetséges.
Hagyj reménykedni!
Üdvözöljük a Datolyaszilva-fesztivál látogatóit!
Az idei győzteseink,
Datolyaszilva úr és Datolyaszilváné: Jonatan és Jenifer!
Arra!
DATOLYASZILVA-LIKŐR
Mind megvan!
- Datolyaszilva! - Datolyaszilva!
Kettőt szeretnénk kérni.
Most én jövök. Te sok likőrt ittál.
- Én vagyok a legjobb. - Ez nem fair.
Ismét a győztes lő.
Győztem!
Győztem! Annyira jó vagyok!
Várj csak! Gyere velem!
Hová mész?
Gyere!
- Csitt! - Mit csinálunk?
Anyám unokatesója. Nem láthat meg.
Várjunk itt!
Imádom a labdamedencéket.
Kár, hogy tízéves kor fölött már ciki.
Kizárólag ilyen medencébe vagyok hajlandó bemenni.
Caio! Hogyhogy sosem mondtad, hogy meleg vagy?
Nem szoktam erről beszélni.
Csak Becával és Melissával.
Dehát én is meleg vagyok.
Nem is gondoltam, hogy titkolni próbálod.
És te miért?
Anyukám egy kissé…
Úgy kilenc- vagy tízéves lehettem.
Buli volt a háznál, én a medencénél voltam.
Táncikáltam.
- Ahogy a gyerekek. - Aha.
Anyám odajött, és elcibált onnan.
Caio Luiz! Ne rázd így magad!
Szörnyen kínos. Gyerünk fel!
Nagyon dühös volt. Nem értettem, miért.
Azóta is szemmel tart.
Ezért nem hagy otthon egyedül?
Ez az egyik oka. Tavaly a szüleim elutaztak.
Engem otthon hagytak, én meg fent felejtettem a telefonomat.
Mikor hazaértem, száznál is több nem fogadott hívásom volt.
Anya azt hitte, hogy meg akartam szökni, vagy meghaltam.
Vagy ne adj' isten, egy fiúval randizok.
Gondoltál valaha arra…
hogy megszökj?
Nem. Annyira nem vagyok bátor.
Az hogy lehet?
Felnőttként beleugrottál a labdamedencébe.
Ugyan! Nem vagyok felnőtt.
Keressük meg a lányokat! Aki később ér oda, hozzámegy egy paphoz.
Ha a Bolhafészek papjához, akkor jó lassan megyek.
Köszi, édesem.
Csitt!
Csukd be az ajtót!
Nem fogok vizes ágyon aludni.
Bocsi!
Alhatsz az enyémben. Én majd alszom lent.
Ne! Maradj itt mellettem!
Maradj!
Jól vagy?
Szemét húzás volt, Felipe, elterelni a figyelmem egy koreai filmmel.
Fiam! Nagyon örülök, hogy új barátságokat kötsz.
Igazán menő anyuka vagyok.
Nem gátoltam meg, hogy bulizni menjetek, de részegen hazajönni?
- El kellett mondanom Caio anyjának. - Ne!
Ilyesmit nem titkolhatok el egy másik anya elől.
Visszaadhatod a menőséget igazoló kártyádat.
10. NAP
HÉ, ISMERETLEN SRÁC! MERRE VAGY? CAIOOOOO
Soha többet nem iszom.
Hát ez aranyos! Ezt most mondod életedben először.
Várj csak! Nézz szépen anyára!
Ez tök gáz, anya.
És datolyaszilvát sem eszek többé.
Láttad Caiót?
Korán elment, és egy szót sem szólt.
Mi baj?
Nem tudom, hogy akar-e még barátkozni.
Ne már! Ki ne akarna barátkozni veled?
A jelenlegi helyzetben szerintem senki.
Az nem jutott eszedbe, hogy beszélj erről vele?
Jó, ha kiventiláljuk a dolgokat.
Megőrültél? Pont ezért fizetek a terápiáért.
Valójában azért én fizetek.
Felipe!
Felipe! Kelj fel! Gandalf.
Gandalf életben van.
Már nem szürke. Már fehér.
- Visszatért, erősebben, mint valaha. - Leléptél.
Egész nap üzengettem, de nem válaszoltál.
Bocs.
Anyám már ébredéskor szekált.
Kiültem a parkba olvasni, a telóm meg itt maradt. Ennyi.
Jól van.
- Minden rendben van? - Ja.
Azt hittem, kínosan érzed magad amiatt, ami majdnem történt.
Mi történt majdnem?
Semmi.
Semmi sem történt.
Nyilván emlékszem. Csak szívatlak.
Szeretnék mutatni egy tuti helyet.
Bízol bennem?
Aladdin pont ugyanezt mondta.
Mindig is rondának tartottam a várost.
Attól függ, honnan nézed. Innen fentről gyönyörű.
- Felipe… - Caio…
Kezdd te!
El akartam szökni.
De nem előled.
A buli fantasztikus volt.
És csodásan éreztem magam.
De sosem éreztem még azt, amit most érzek.
Olyan, mintha…
Mintha tiszta lappal kezdhetném újra az egészet.
Ahogy Gandalf is.
Aha.
Nem akarod tudni, mi van a hegyeken túl?
Azt hiszem, autópályák. Nem?
Átvitt értelemben.
Nem igazán.
Azt kívánom, bár lennék elég bátor, hogy elhagyjam a Megyét.
Hogy kalandozhassak.
Hogy mindent megtegyek, amit mások miatt abbahagytam.
Hogy csak azt csináljam, amit akarok.
Mint például?
Lefekhetsz.
11. NAP
Tök menő, mi?
Anyám meg fog ölni.
Ha te meghalsz, én duplán halok meg.
- Nézd csak, ki van itt! - Hé!
Varrattatok tetkót? Egy darabka zsír képe? Muti!
Fogadok, azt írattad: „magas zsírtartalom”.
- Eressz! - Hát ez?
Ugyanolyan tetkótok lett?
- Tuti. - Anyád neve.
- Mi van? - Mit mondtál, köcsög?
- Mondd ki megint! - Bolond vagy?
- Megőrültél? - Zakkant vagy, dagadék?
Ugorj fel!
Gyerünk!
Bocs, de még sosem csináltam ilyet.
Én sem.
Felébredtem ma reggel Úgy érzem magam, mint mindig
Olyasmire éhezem Amit nem ehetek
De meghallom azt az ütemet
A város ritmusát Amely hívogat
Mint egy üzenet a magas égből
Magával ragad Az imádott mosolyok és utcák közé
Jó reggelt, Baltimore! Minden új nap egy tágra nyílt ajtó
Minden éjjel egy új fantázia Minden hang egy szimfónia
Jó reggelt, Baltimore! És egy nap, ha táncolni kezdek
A világ feleszmél, és látni fogja Baltimore-t és engem
Gyerünk, Felipe, énekelj!
Csodásan érzem magam Caio csókja szenzációs
Azt sem tudom Hogy ez álom vagy ébrenlét
Egy musicalben vagyok
Sosem szeretném itthagyni e helyet
Úgy érzem magam Mint Datolyaszilváné
Ne csípjen meg senki! Ennek az álomnak nem szabad véget vetni
Nem akarok felébredni Oly jó téged megcsókolni
Nyugtató ölelésed És mosolyod jelent számomra mindent
De ha felébredek Az egésznek valóra kell válnia
- A világ boldogabb hely lesz - Sokkal boldogabb
Ha itt vagy velem
Caio és én járunk.
Jól van, Felipe.
Előbb majdnem csókolóztunk a Datolyaszilva-fesztiválon.
Utána meg másnap eltűnt. Azt hittem, nem akar beszélni velem.
De elvitt magával egy mesés helyre.
Azt mondta, dühös a szüleire. És nem is tudom, de csókolóztunk.
Aztán tetoválást szeretett volna, így csináltattunk.
- Anyukád tud róla? - Megütöttem a rohadékokat a suliból.
Megütötted?
Aztán elvitt, megmutatta a szobáját.
Puszizkodtunk, csókolóztunk.
Aztán rám nézett.
Gyönyörű vagy.
Azt mondta, gyönyörű vagyok.
És az milyen érzés volt?
Jó. Nagyszerű.
És olyan nagyon ijesztő volt, ahogy elképzelted?
Nem.
Egy szóval: járunk.
És ezt meg is beszéltétek?
Nem akar többet tudni?
Én nem lennék jó pszichológusnak. Tudni akarnám a részleteket.
És?
Nagyon régóta ismerjük egymást.
Mindent együtt csinálunk. Még egy szobában is alszunk.
Ha ez nem járás, akkor mi az?
Örülök, hogy ilyen izgatottnak látlak.
Rég nem láttalak már ilyennek.
De…
Nem élhetsz álomvilágban, Felipe.
Nem élhetsz úgy, hogy kerülöd a kényes párbeszédeket.
Beszélned kell vele, elmondani, mit érzel.
Abban elég béna vagyok.
- Akkor írd le! - Ezt hogy érti?
Majdnem 15 napja vagytok együtt, nem?
Írj egy listát 15 olyan dologról, amit ezalatt megtanultál.
Megint házi feladatot ad?
Jó, megpróbálom.
De eskü, hogy egy hullámhosszon vagyunk.
- Bulit rendezünk. - Bulit?
Beca ötlete volt. Mielőtt hazajönnek a szüleim.
Nem áll mindennap egy üres lakás a rendelkezésünkre. Skacok! Ez tök jó!
12. NAP
Tudod, hogy mennyire rajongok a bulikért, ugye?
Nyugi! Senki sem fog egy vödör disznóvért rád önteni.
De nem lehetsz biztos benne.
Ha mégis, rám is fog jutni belőle.
Egész éjjel össze leszünk kötve, jó?
Jaj, de cukik!
Jól van, akkor…
Segíthetek? Majd én beröffentem a bulit.
Várjatok! Csendet!
Anyám az. Legyetek csendben!
Szia, anya!
Fiam! Nézd, micsoda szörnyű kilátás!
Borzasztó a kilátás, Caio. Csak meg akartam mutatni…
Otthon vagy, Caio?
Igen. Átjöttem tiszta alsókért.
Tiszta alsókért? Eleget tettem a táskádba.
Caio! Van ott veled valaki?
Nincs. Senki sincs itt. Egyedül vagyok.
Minden rendben van. Csak alsókért jöttem.
Már megyek is vissza.
Jól van. Akkor később beszélünk.
Szia!
Egy szót se szólj!
Mit mondanék?
Hogy remekül festek. De nem kell.
Jól van, mondd csak!
Csodásan nézel ki. Olyan jóképű vagy!
És ő is egyet fog érteni velem.
Mi az? Az anyád vagyok.
Szerinted nem veszem észre az ilyesmit?
- Szeretlek. - Szeretlek.
Fantasztikusan nézel ki.
Szia!
- Menő, mi? - Ja, tök menő.
- Nagyon jól nézel ki. - Köszi.
Ez az egész nem jött volna össze nélküled.
- Táncolj velem! - Hozok egy italt. Máris jövök.
- Hozz nekem is! - Jó.
Szióka!
- Szia! - Látod, milyen sokan vagyunk?
A helyieknek nincs túl sok tennivalójuk.
- Király a buli. Csatlakozz hozzánk! - Mindjárt.
Hihetetlen, hogy Caio meghívta azt a gyökeret.
Minket leszámítva Caiónak szörnyű az ízlése barátok terén.
És téged is leszámítva. Jó fejnek tűnsz.
- Jössz táncolni? - Gyere velünk!
Felipe!
Bocsánat.
Hol van Felipe?
Mi történt?
- Fogalmam sincs. - Megszólalt a tűzjelző.
Caio egy másik sráccal csókolózott.
És Felipe meglátta.
Hogy mi?
Jaj, ne!
Felipe! Mi történt?
Nem akarok veled beszélni, Caio. Menj vissza a barátocskádhoz!
Denisre gondolsz? Nem akartam megcsókolni.
Nyilván. Ez kristálytisztán látszott.
Azt hittem, te vagy.
Ja, mert annyira hasonlítunk.
Caio! Nem vagyok hülye.
A bulin engem csak arcon pusziltál.
Tudom, hogy miért gáz velem mutatkozni. Mindenki tudja.
- Kilométerekről látszik. - Tönkretetted a bulit.
Szerinted könnyű nyilvánosan csókolózni egy sráccal?
Akkor Dennis mázlista.
Felipe! Meghallgatnál?
Nem megy.
Felipe!
Édesem!
13. NAP
Caio szülei a zűrzavar miatt előbb hazajöttek.
Hát nem hihetetlen, hogy ő indította be a tűzjelzőt?
Caio már elment.
Milyen kár, nem igaz?
Lemarad a musicalszerdánkról.
Fiam! Beca elmesélte, mi történt.
- Tudom, hogy mit érzel. - Nem, nem tudod.
Gőzöd sincs, hogy mit érzek.
Ne már, fiam!
Mindenki él át csalódást a gimiben.
Csodálatos fiú vagy. Elképesztő, okos…
- Hagyd abba, anya! - Nemsokára…
Ne hazudj tovább!
- Nem tartasz vonzónak. - De vonzónak tartalak.
A legszebb vagy a világon. Ne beszélj így!
Anya! Ne csináld! Nem tartasz vonzónak.
Ha annak tartanál, nem mondanád, hogy ne egyek sütit.
És az egészségemre hivatkozol.
- Tessék? - Hagyd abba!
Mit tudsz te a szerelemről, anya? Még apának sem kellettél.
14. NAP
Odafekhetek, anya?
Persze, édesem.
Egy hülye vagyok, tudod?
Ne haragudj! Nem akartalak megbántani.
Ne haragudj rám, jó?
Édesem! Mikor dühösek vagyunk, szörnyű dolgokat mondunk.
De ez nem kifogás, anya.
Kedveled Caiót, ugye?
Egy párkapcsolat igen bonyolult dolog.
Sok mindent átéltem már.
Mára viszont úgy érzem, hogy…
Jól elvagyok magamban.
Ennek ellenére felbosszant, mikor nem jön össze a dolog.
Ezzel csak ők veszítettek.
Na igen.
És nem fogom…
elveszíteni a szerelembe vetett hitem néhány félresikerült randi miatt.
Túl sok koreai filmet nézel.
Érted te, miről beszélek.
Azt próbálom elmagyarázni,
hogy nem adhatod fel.
Nem dobhatod be a törölközőt egyetlen csalódás miatt.
De mondok én neked valamit.
Sose legyél szerelmes olyasvalakibe,
aki nem érezteti veled, hogy gyönyörű vagy!
De te se, jó?
Szeretlek.
- Nagyon. - Én is szeretlek.
Nagyon.
Na halljuk!
„A bosszútól nem lesz újra teljes életed. Megrontja és megmérgezi a lelket.”
A nagyi most az El Chavóból idéz.
Az El Chavóból?
- Igen. - Ki az az El Chavo?
- Nem ismered? - Nem.
- Minden rendben? - Ne nézz oda!
Itt van az építész/író/pilóta.
De ne nézd!
Aki utcai sportcipőt és csapatpólót visel?
El sem hiszem, hogy egy ilyen pasi miatt akadtál ki.
Most mit csinálsz?
Elárulom, hogy elveszített egy hihetetlen nőt.
- Ezt nekem mondod? - Nem, a tavaszi tekercsnek.
Nyilván magának.
- Nézd… - Csendet!
Szia! Figyelj! Ne vedd magadra! Aznap este…
Nem hallottad a fiamat? Meg sem kell szólalnod.
Köszönöm.
Anya! Nem búslakodhatsz egy ilyen ember miatt.
Gyönyörű vagy. A frufrud is ikonikus.
Tudod, mi a kívánságom?
Hogy bár megütöttem volna?
Dehogy.
Hogy bár ilyen kedves lennél magadhoz is.
MÉG KIDOBÓST IS SZERETEK JÁTSZANI
SZERETEM, HOGY VANNAK BARÁTAIM
Nem válaszol az üzeneteimre. A telefont sem veszi fel.
Köszönöm.
- Az a barátnője… - Próbáltam bemérni a mobilját.
- Lígia. - Elfelejtettem a számát.
- Beca. Hívd fel Becát! - Nem hívom. Nem bírom azt a lányt.
Veszekedtünk. Jaj, istenem!
Összevesztünk, aztán mikor felébredtem…
Eltűnt a hátizsákja meg néhány ruhája.
Sandra! A veszekedéssel nincs baj. A szökés már más kérdés.
Nem is tudom. Már megpróbáltam felhívni…
Mi történt?
Felipe! Nem láttad a fiamat?
Ma nem. Miért?
- Van egy ismerősöm a rendőrségen. - Rendőrség? Na várj!
- Biztos? - Igen.
Tudom, de ha baleset történt, a rendőrség segíthet.
Hadd próbáljam meg!
Bár lennék elég bátor, hogy elhagyjam a Megyét.
„Elhagyni a Megyét.”
Hogy kalandozhassak. Hogy mindent megtegyek, amit mások miatt…
Szia! Kell a segítséged.
Most! Gyere!
15. NAP
Ebben a városban sosincs forgalom.
- Beca! - Bocsánat.
Mi van veled?
Gyerünk már!
- Várj! Felipe! - Felipe!
Felipe! Vigyázz a kocsira!
Na tessék! Megint egy romantikus vígjátékban vagyok.
Csak ezúttal én vagyok a történet főszereplője.
Caio! Ne szállj fel a buszra!
Mégis, mit művelsz?
Nem maradhatok velük. Az egyik nagynénémhez megyek.
Majd kitalálok valamit.
Valaki azt mondta, hogy az elfutás nem old meg semmit.
De ez most más.
Caio! Az anyukád aggódik miattad.
Szuper! Ez volt a terv.
- Mennem kell. - Caio! Nem akarom, hogy elmenj.
Mindenki bámul, Felipe.
Szarok rá!
Szarok rá, hogy bámulnak.
Egész életemben túl sokat adtam arra, mit gondolnak mások.
Azt gondoltam, mindent megold, ha elbújok a szobámban.
De te ezt megváltoztattad.
A te hatásodra elmentem egy buliba.
Randizhatsz más srácokkal is. Nem érdekel.
Nem akarok más srácokkal randizni.
Szeretném, ha itt lennél.
A pasimként vagy csak barátként. Lényegtelen.
Már így is kínos helyzetbe hoztam magam. Nem tudom, mi mást mondhatnék. Ha…
- Nem látott egy táskát? Vagy hátizsákot? - Utóbbit.
- Hátizsákja volt. - Nem vagyunk benne biztosak.
Nem láttam.
- Nem vitt sok mindent magával, de… - Fiam!
Caio! Merre jártál? Hová tűntél, fiam?
- Az isten szerelmére! - Hogy tehetted?
- Nézz anyádra! - A mindenedet!
Csak úgy elszöksz?
Többé nem szököm el.
Semmi elől sem.
Hát ez micsoda?
Provokálni próbálsz? Caio!
Te tudtál erről, Rita?
Hogy bejönnek egymásnak?
Hogyne.
Hogyne tudtad volna? Még bátorítottad is.
- Ez nem igaz. Beszéljük meg! - Ne most!
Most nem tudok senkivel sem beszélni.
Annyira hülye vagyok!
Anya!
Járunk Felipével.
Járunk?
Járunk.
Nem fogok újra elszökni, de fogadjatok el olyannak, amilyen vagyok!
- Fiam! Rád sem ismerek. - Pedig nem változtam meg.
Csak elfáradtam a bujkálásban.
Ez vagyok én, ha tetszik, ha nem.
Jól van.
Mauro! Mondj valamit!
Gyerünk, Mauro!
Nem mondasz semmit? Szólalj meg, Mauro!
Fiam! Boldog vagy?
Akkor minden rendben van.
Nem, semmi sincs rendben.
Nincs rendben, Mauro.
Az isten szerelmére, nézz rám! Beszélj a fiaddal!
- Szenvedni fog. - Sandra!
Sandra!
Én…
De egy dolgot ígérj meg!
Ne szökj el megint, jó?
Mit mond ma a nagymamád?
„Tiéd az egész világ.”
A miénk.
A terapeutám a világ legunalmasabb háziját adta fel.
„Tizenöt dolog, amit az elmúlt 15 napban tanultam.”
Itt fogunk ülni egy darabig.
Mondhatom?
Aha.
„Szeretek beszélgetni, és együtt tévézni.
Szeretek szórakozni és táncolni menni.
Még kidobóst is szeretek játszani.
Szeretem, hogy vannak barátaim.
Semmittevéssel együtt tölteni az egész napot.
Megtudtam, hogy a kockás és a piros nem áll rosszul.
Bevallom, hogy a datolyaszilva-likőr nem förtelmes.
Rájöttem, hogy tudok erős is lenni, ha kell.
De nem baj, ha nehéz helyzetekben másra támaszkodunk.”
Ez minden?
Tetszik a tengerészpizsamád.
Szeretem hallgatni, ha arról beszélsz, neked mi tetszik.
Szeretem a csókod.
Az érintésed.
És…
szeretem…
ahogy rám nézel.
Köszönöm.
Úgy tűnik, egyvalami hiányzik.
Bízol bennem?
A feliratot fordította: Botos János